Eurovision Song Contest 2013

Eurovision Song Contest 2013 var den 58. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert i Malmö i Sverige etter at Loreen vant Eurovision Song Contest 2012 med sangen «Euphoria». Dette var femte gang Sverige arrangerte Eurovision Song Contest, og konkurransen besto av tre sendinger: en semifinale tirsdag 14. mai, en semifinale torsdag 16. mai og finalen lørdag 18. mai 2013. Alle sendingene ble sendt direkte fra Malmö Arena med Petra Mede som programleder.

I alt deltok 39 land, en nedgang fra 42 året før. Blant annet trakk Bosnia-Hercgovina og Portugal seg. Det samme gjorde Slovakia og Tyrkia, som fremdeles står utenfor konkurransen. Armenia var tilbake etter fraværet året før.

Konkurransen ble vunnet av Danmark og Emmelie de Forest med sangen «Only Teardrops». Dette var danskenes tredje seier, etter tidligere å ha vunnet med Grethe og Jørgen Ingmann i 1963 og Olsen Brothers i 2000. Aserbajdsjan ble nummer to, mens Ukraina endte på tredjeplass. Like bak kom Norge på fjerdeplass. Norges representant var Margaret Berger og elektronikalåten «I Feed You My Love», skrevet av Karin Park og låtskriverduoen Robin Lynch og Niklas Olovson. Dette var Norges beste plassering i konkurransen siden seieren med Alexander Rybak fire år tidligere.

Sendingene ble fulgt av 103 millioner tv-seere, hvorav finalen hadde 64 millioner seere.

 Bakgrunn 
venstre|miniatyr|Konkurransen ble holdt i Malmö Arena, en arena med kapasitet på rundt 13 000 tilskuere.
Etter seieren med Loreen og «Euphoria» i Baku året før, var det Sverige som hadde arrangørrettighetene for 2013-konkurransen. 8. juli 2012 kunngjorde den svenske allmennkringkasteren Sveriges Television (SVT) at Eurovision Song Contest 2013 skulle arrangeres i Malmö Arena i Malmö. Dette var femte gang konkurransen ble arrangert i Sverige, etter at landet også arrangerte finalene i 1975, 1985, 1992 og 2000. Det var dessuten andre gang konkurransen fant sted i Malmö; byen var også vert for Eurovision Song Contest 1992.

Flere svenske byer, blant annet Stockholm, Göteborg og Malmö, meldte sin interesse for å bli vertsby.  Året før hadde aserbajdsjansk fjernsyn brukt nærmere 400 millioner norske kroner på å arrangere konkurransen, og flere land – blant annet Sverige og Norge – ønsket å tone ned arrangementet for å redusere kostnader.  SVT la derfor konkurransen til Sveriges tredje største by, og til Malmö Arena, som var noe mindre enn arenaene årene før.

SVT valgte «We Are One» (vi er ett) som konkurransens slagord, og det grafiske uttrykket besto av en sommerfugl i ulike farger. Sommerfuglen ble valgt fordi den representerte noe bittelite som kan starte store og kraftfulle bevegelser. Et lite vingeslag fra en sommerfugl kan starte en orkan – et fenomen kalt sommerfugleffekten. Det grafiske uttrykket og logoen var laget av Göteborg-firmaet Happy F&B.

Offisielle sponsorer var det svensk-finske teleselskapet TeliaSonera og det tyske kosmetikkselskapet Schwarzkopf. Øvrige sponsorer var sminkeprodusenten IsaDora cosmetics, dagligvarekjeden ICA og firmaet Tetra Pak.

SVT ga programlederjobben til komiker Petra Mede. Hun ledet alle tre sendingene alene, og dette var første gang på 18 år at det kun var én programleder i Eurovision Song Contest. Forrige gang dette skjedde, var i Dublin i 1995, da journalisten Mary Kennedy ledet sendingen alene.

 Deltakere 
EBU fortsatte konseptet med to semifinaler og finale, og til sammen 39 land meldte seg på konkurransen. Armenia var tilbake etter fraværet i 2012, da konkurransen ble arrangert i nabolandet Aserbajdsjan som Armenia har et anstrengt forhold til. Slovakia, Tyrkia, Bosnia-Hercegovina og Portugal trakk seg fra konkurransen. Den tyrkiske kringkasteren TRT mente poengsystemet med kombinerte jury- og telefonstemmer er urettferdig, mens de tre andre landene trakk seg av økonomiske årsaker.  Portugal deltok igjen fra 2014. Hverken Tyrkia eller Slovakia har deltatt i konkurransen siden, og Bosnia-Hercegovina har bare deltatt i 2016.

Seks land var direktekvalfisert til finalen: vertslandet Sverige og de fem store økonomiske bidragsyterne Frankrike, Italia, Spania, Storbritannia og Tyskland. De øvrige 33 landene ble fordelt på de to semifinalene før finalen. Av de 33 semifinalistene kvalifiserte 20 seg til finalen, slik at til sammen 26 land konkurrerte i finalen.

 Loddtrekning til semifinalene 
Semifinalistene ble delt inn i fem grupper basert på stemmemønsteret de siste ni årene. Deretter ble landene i hver stemmegruppe fordelt på de to semifinalene gjennom en loddtrekning som holdt i Malmö rådhus 17. januar 2013. Dette ble gjort for å reduserte effekten av nabo- og diasporastemmer, slik at ingen land skulle klare å kvalifiserte seg til finalen utelukkende på nabostemmer. Norge og Danmark ble imidlertid på forhånd plassert i hver sin semifinale. Bakgrunnen var at SVT forventet mange fans og besøkende fra hvert av de to nabolandene, og av logistikkhensyn ønsket derfor kringkasteren å fordele dem på hver sin semifinale. Danmark ble trukket til å delta i semifinale 1, mens Norge endte opp i den andre semifinalen på torsdag. EBU plasserte også Israel i semfinale 2, etter ønske fra den israelske delegasjonen. Bakgrunnen var at semifinale 1 kolliderte med en nasjonal helligdag i Israel.

De øvrige 30 semifinalistene ble delt inn i fem stemmegrupper, utarbeidet av det tyske selskapet Digame. 16 land ble fordelt på semifinale 1, mens 17 land ble fordelt på semifinale 2. Under loddtrekningen ble det også avgjort hvilken av semifinalene de finaleklare landene skulle stemme i.

Gruppe 1Gruppe 2Gruppe 3Gruppe 4Gruppe 5 



















































Startrekkefølgen 
I motsetning til årene før ble ikke startrekkefølgen avgjort med loddtrekning. I stedet ble landene trukket til å delta i enten første halvdel av startfeltet, eller i siste halvdel av startfeltet. Deretter avgjorde SVTs produsenter den endelige startrekkefølgen. Dette ble gjort for å gjøre showene mer spennende, og for å sikre at alle bidragene hadde en sjanse til å skille seg ut. Med loddtrekning risikerte en at flere lignende sanger i sjanger og tone kunne følge like etter hverandre, men nå kunne produsentene lage en mer variert rekkefølge. Produsentene fikk imidlertid ikke plassere vertslandet. Sveriges startnummer ble avgjort ved loddtrekning under EBUs delegasjonsmøte 18. mars 2013. Dette ble gjort for å unngå spekulasjoner og anklager om favorisering av vertslandet.

Det nye systemet fikk blandet mottakelse fra fans, presse og deltakende kringkastere. Blant annet fryktet fans og presse at produsentene skulle få for mye makt, og at enkelte land og bidrag skulle bli favorisert. Tross skepsisen er denne ordningen fremdeles i bruk i dag.

Den endelige startrekkefølgen i semifinalene ble offentliggjort 28. mars 2013. Etter hver av de to semifinalene var det en felles pressekonferanse med de ti landene som kvalifiserte seg til finalen. Under pressekonferansen ble det avgjort med loddtrekning hvilken halvdel av finalen de ti finalistene skulle opptre i. De fem store landene hadde en tilsvarende trekning under en pressekonferanse 15. mai 2013. Den endelige startrekkefølgen i finalen ble bestemt av showets produsenter 17. mai 2013, etter at alle finalistene var klare.

 Avstemning 
Dette året innførte EBU en del endringer i poengberegningen til hvert land. Fremdeles skulle hvert lands poeng avgjøres 50/50 av en fagjury og telefonstemmer. Men fra dette året av skulle alle de fem jurymedlemmene i hver fagjury rangere alle sangene fra førsteplass til sisteplass, unntaket var sangen fra jurymedlemmenes eget land. Slik fikk en dermed en full juryrangering fra første- til sisteplass; tidligere skulle juryen bare lage en topp ti-liste. Det samme ble gjort med telefonstemmene, slik at hvert land nå skulle produsere to fulle rangeringer av sangene: én fra juryen, og én fra seerne. De to listene ble deretter lagt sammen, og det landet som ble rangert høyest, fikk 12 poeng. Andreplassen fikk 10 poeng, og tredje- til tiendeplassen fikk fra 8 til 1 poeng. Tidligere ble poengene beregnet ut fra juryens topp ti og seernes topp ti.

 Sendingene 
De tre sendingene ble alle sendt direkte fra Malmö Arena med Petra Mede som programleder. I den første semifinalen tirsdag 14. mai deltok 17 land, mens 18 land deltok i den andre semfinalen torsdag 16. mai. Fra hver semifinale kvalifiserte de ti beste landene seg til finalen lørdag 18. mai. I finalen deltok til sammen 26 land: 20 fra semifinalene, de de fem store økonomiske bidragsyterne (Frankrike, Italia, Spania, Storbritannia og Tyskland) og vertslandet Sverige.thumb|Emmelie de Forest vant konkurransen for Danmark. Her fra generalprøven før finalen. Hvert bidrag ble introdusert med en liten postkort-film som viste artistene i sine respektive hjemland. Målet var å rette oppmerksomheten mot artisten, og ikke vertslandet som hadde vært vanlig årene før. Konkurransens logo var en sommerfugl, og sommerfuglen dukket opp mellom bidragene og før og etter reklamepausene.

Den svenske sangeren og skuespilleren Sarah Dawn Finer dukket opp i små forhåndsinnspilte sketsjer under alle tre sendingene. I sketsjene spilte Finer rollen som Lynda Woodruff, en småvulgær «EBU-ansatt» med bred, engelsk aksent og store vansker med å uttale svenske ord og landnavn som Aserbajdsjan. Finer dukket også opp på scenen som seg selv, rett før avstemningen i finalen. Der sang hun ABBA-sangen «The Winner Takes It All».

Fotballspilleren Zlatan Ibrahimović, som selv er fra Malmö, dukket også opp i finalen – i en forhåndsinnspilt video der han ønsket seerne velkommen til hjembyen sin. Eric Saade, som representerte Sverige i konkurransen i 2011, var reporter fra artistenes green room under finalen.

 Resultater 
Fra den første semifinalen kvalifiserte Estland, Danmark, Russland, Ukraina, Nederland, Litauen, Belarus, Moldova, Irland og Belgia seg. Dette var første gang siden 2004 at Nederland klarte å kvalifiserte seg til finalen.

I semifinale 2 kvalifiserte Aserbajdsjan, Finland, Malta, Island, Hellas, Armenia, Ungarn, Norge, Georgia og Romania seg. Med dette var hele Norden i finalen for første gang på fire år. Alle de tidligere jugoslaviske landene røk ut i semifinalene, og dermed gikk finalen av stabelen uten Albania eller et eneste land fra det tidligere Jugoslavia. Dette var første gang siden 1985 at denne regionen ikke var representert i en finale.

Før konkurransen var Danmark, Norge, Nederland, Sverige og Russland de største favorittene til å vinne. Like foran finalen var fremdeles Danmark den klare favoritten til å vinne, med Norge, Ukraina og Aserbajdsjan like bak. Veddemålsbyråene skulle vise seg å ha helt rett. Danmark vant konkurransen, mens Aserbajdsjan ble nummer to, Ukraina nummer tre og Norge nummer fire. Danmark fikk til sammen 281 poeng, inkludert åtte tolvere. Norge ga imidlertid Danmark bare 7 poeng, mens vertslandet Sverige fikk Norges tolver. Dette var Danmarks tredje seier i konkurransen.

 Den norske fagjuryen 
Hvert deltakerland hadde en jury bestående av fem personer med tilknytning til musikkbransjen, eller med særlige kunnskaper innen musikk og kultur. Den norske juryen besto av: sangeren Suzanne Sumbundu, sanger og gitarist Henning Solvang, artist Martine Furulund, D'Sound-vokalist Simone Eriksrud og Minor Majority-keyboardist Harald Sommerstad. Den norske juryen hadde Sverige som favoritt, mens vinnerlandet Danmark bare kom på tiendeplass. Dette var juryens topp ti: 1. Sverige, 2. Nederland, 3. Malta, 4. Frankrike, 5. Hellas, 6. Belgia, 7. Moldova, 8. Italia, 9. Romania og 10. Danmark. miniatyr|Margaret Berger under prøvene i Eurovision Song Contest.

 Norges bidrag 

Norge var representert av Margaret Berger som hadde blitt landskjent etter å kommet på andreplass i Idol 2004. Berger stilte i Melodi Grand Prix 2013 med elektronikalåten «I Feed You My Love», skrevet av Karin Park og låtskriverduoen Robin Lynch og Niklas Olovson. Sangen vant en klar seier i den norske finalen og ble dermed Norges bidrag til Eurovision Song Contest. Blant låtene hun beseiret i Melodi Grand Prix, var «Bombo» med Adélen, en låt som toppet den norske singellisten i tre uker.

I ukene før Eurovision Song Contest var Norge en av de store favorittene til å vinne. «I Feed You My Love» var det 13. bidraget ut på scenen i semifinale 2 og endte der på en tredjeplass med 120 poeng. Dermed kvalifiserte Norge seg til finalen, der Berger ble tildelt startnummer 24. I finalen fikk Norge til sammen 191 poeng – inkludert 12 poeng fra Sverige, Danmark og Finland. Det holdt til en fjerdeplass, som var Norges beste plassering siden seieren i 2009. Per 2022 er dette fremdeles Norges sjette beste plassering siden debuten i 1960. Olav Viksmo-Slettan kommenterte sendingene for NRK1, mens forårets norske deltaker, Tooji, leste de norske poengene i finalen.

 Seertall 
De tre sendingene hadde et samlet seertall på 170 millioner seere verden over, en kraftig økning fra de 103 millioner seerne året før. I 24 land så mer enn tredel av befolkningen på semifinalene og finalen. Interessen var størst i Norden, der finalen hadde en skyhøy markedsandel: nesten 80 prosent i vinnerlandet Danmark, og 84,9 prosent i vertslandet Sverige. I Norge fulgte  seere finalen på NRK1, mens  fulgte sendingen på NRK3. Dette ga en markedsandel på hele 84,2 – jevnbyrdig med markedsandelen i vertslandet Sverige. Under avstemningen økte NRKs seertall til  millioner seere.

Nederland kvalifiserte seg til finalen for første gang på ni år, noe som førte til et voldsomt oppsving i seertallene i landet. Over 4,8 millioner nederlendere så Anouk sikre landet en niendeplass.

Samlet hadde finalen en gjennomsnittlig markedsandel på 38,3 prosent – en økning på 160 prosent sammenlignet med en ordinær lørdag. Blant finalelandene var markedsandelen hele 47,4 prosent – en økning på 187 prosent sammenlignet med en ordinær lørdag.

 Deltakere 
 Semifinale 1 
Den første semifinalen ble arrangert tirsdag 14. mai 2013. 16 land deltok, og de ti beste kvalifiserte seg for finalen. De forhåndskvalifiserte landene Italia, Sverige og Storbritannia kunne stemme i denne semifinalen. Land markert med rosa bakgrunn, kvalifiserte seg i til finalen. Under er det offisielle resultatet:
Startnr.LandArtistTittelNorsk oversettelseSpråkPlassPoeng 01 «Shine»SkinneEngelsk1427 02Birgit Õigemeel«Et uus saaks alguse»Så det kan bli en ny begynnelseEstisk1052 03 «Straight into Love»Rett inn i kjærlighetenEngelsk168 04 «Mižerja»ElendighetKroatisk1338 05Emmelie de Forest«Only Teardrops»Bare tårerEngelsk1167 06 «What If»Hva omEngelsk2156 07 «Gravity»TyngdekraftEngelsk3140 08Anouk«Birds»FuglerEngelsk675 09 og  «Igranka» (Игранка)FestMontenegrinsk1241 10 «Something»NoeEngelsk953 11 «Solayoh»–Engelsk764 12Aliona Moon «O mie»TusenRumensk495 13 «Only Love Survives»Bare kjærligheten overleverEngelsk854 14 «An me thimásai» (Aν με θυμάσαι)Om du husker megGresk1511 15Roberto Bellarosa«Love Kills»Kjærlighet dreperEngelsk575 16 «Ljubav je svuda» (Љубав је свуда)Kjærligheten er overaltSerbisk1146

 Semifinale 2 
Den andre semifinalen ble arrangert torsdag 16. mai 2013. 17 land deltok, og de ti beste kvalifiserte seg for finalen. De forhåndskvalifiserte landene Frankrike, Spania og Tyskland kunne stemme i denne semifinalen. Land markert med rosa bakgrunn, kvalifiserte seg i til finalen. Under er det offisielle resultatet:
Startnr.LandArtistTittelNorsk oversettelseSpråkPlassPoeng 01«Here We Go»Nå kjører viEngelsk1713 02Valentina Monetta«Crisalide (Vola)»Puppe (Du skal fly)Italiensk1147 03Esma og  «Pred da se razdeni» (Пред да се раздени)Før daggryMakedonsk, romani1628 04 «Hold Me»Hold megEngelsk1139 05Krista Siegfrids«Marry Me»Gift deg med megEngelsk964 06 «Tomorrow»I morgenEngelsk4118 07 og  «Samo sjampioni» (Само шампиони)Bare vinnereBulgarsk1245 08 «Ég á líf»Jeg er i liveIslandsk672 09 og  «Alcohol Is Free»Alkoholen er gratisGresk2121 10 «Rak bishvilo» (רק בשבילו)Bare for hamHebraisk1440 11 «Lonely Planet»Ensom planetEngelsk769 12 «Kedvesem» (Zoohacker Remix)ElskedeUngarsk866 13Margaret Berger«I Feed You My Love»Jeg fôrer deg min kjærlighetEngelsk3120 14 og  «Identitet»IdentitetAlbansk1531 15 og  «Waterfall»FossEngelsk1063 16 «You and Me»Deg og megEngelsk1341 17 «It's My Life»Det er mitt livEngelsk583

 Finale 
Finalen ble arrangert lørdag 18. mai 2013. 26 land deltok: «de fem store» (Frankrike, Italia, Spania, Storbritannia og Tyskland), vertslandet Sverige og totalt 20 land fra de to semifinalene. Under er det offisielle resultatet.

Startrekkefølgen er i kolonnen til venstre, mens resultatet finnes i høyrekolonnen.

Startnr.LandArtistSangNorsk oversettelseSpråkPlassPoeng 01 «L'enfer et moi»Helvete og megFransk2314 02 «Something»NoeEngelsk2217 03Aliona Moon «O mie»TusenRumensk1171 04Krista Siegfrids«Marry Me»Gift deg med megEngelsk2413 05El Sueño de Morfeo«Contigo hasta el final»Med deg til sluttenSpansk258 06Roberto Bellarosa«Love Kills»Kjærlighet dreperEngelsk1271 07Birgit Õigemeel«Et uus saaks alguse»Så det kan bli en ny begynnelseEstisk2019 08 «Solayoh»–Engelsk1648 09 «Tomorrow»I morgenEngelsk8120 10 «What If»Hva omEngelsk5174 11 «Glorious»StrålendeEngelsk2118 12 «Lonely Planet»Ensom planetEngelsk1841 13Anouk«Birds»FuglerEngelsk9114 14 «It's My Life»Det er mitt livEngelsk1365 15Bonnie Tyler«Believe in Me»Ha troen på megEngelsk1923 16Robin Stjernberg«You»DuEngelsk1462 17 «Kedvesem» (Zoohacker Remix)ElskedeUngarsk108418Emmelie de Forest«Only Teardrops»Bare tårerEngelsk1281 19 «Ég á líf»Jeg er i liveIslandsk1747 20 «Hold Me»Hold megEngelsk2234 21 og  «Alcohol Is Free»Alkoholen er gratisGresk6152 22 «Gravity»TyngdekraftEngelsk3214 23Marco Mengoni«L'essenziale»Det essensielleItaliensk7126 24Margaret Berger«I Feed You My Love»Jeg fôrer deg min kjærlighetEngelsk4191 25 og  «Waterfall»FossEngelsk1550 26 «Only Love Survives»Bare kjærligheten overleverEngelsk265

 Poengtavler 
Snittplasseringer semifinale 1 Plass Seerstemmer Snitt Jury Snitt 1  3,33  3,58 2  3,89  3,74 3  3,94  4,32 4  7,33  5,16 5  7,44  6,32 6  7,61  6,42 7  7,72  6,63 8  7,83  7,47 9  7,94  8,26 10  8,00  9,26 11  8,28  9,37 12  8,39  9,47 13  10,06  9,95 14  12,00  10,16 15  12,33  10,95 16  13,17  11,47
 Semifinale 1 
DeltakerlandPoenggivende landSumPlass114434232212714315144558156452105381652463511110381312128121041286871281086121216711010108127771010810107641010156226127878121212122128512121403873103275121188756658261224112421572636107539421226810364764773716121064365578595452363554174365481223311154863781012347757556510211014344611

 Semifinale 2 
Snittplassering semifinale 2 Plass Seerstemmer Snitt Jury Snitt 1  4,78  3,40 2  5,00  4,60 3  5,28  5,55 4  5,50  5,80 5  7,00  6,05 6  7,44  7,05 7  7,78  7,15 8  8,39  7,40 9  8,61  7,95 10  8,89  8,40 11  9,44  8,55 12  9,47  9,10 13  9,89  9,70 14  10,67  9,75 15  11,78  9,90 16  12,22  10,65 17  13,28  10,75

DeltakerlandPoenggivende landSumPlass237113173 511614421451047112551242816738312128121212581231282139187317158123738649610121256527812667725118483421011441164512101211010101277265126777102683710261085121262416352443401418878410512669724863273126310668125751037124557888212120361028531154141043467124463106215326321014113184102101010365671835

 Finale 
Snittplassering i finalenPlassSeerstemmerSnittJurySnitt14,976,2325,667,7735,868,0546,008,2356,848,6967,148,7477,499,0588,199,46910,979,541011,709,671111,709,921213,0510,951314,1112,101414,6212,281515,1112,461615,8113,411716,0313,441816,1913,771916,5714,442016,6815,442116,7315,592217,0316,152317,0816,212419,5917,822521,6817,952622,9219,64

DeltakerlandPoenggivende nasjonSum81x81pk|San Marino81x81pk|Sweden81x81pk|Albania81x81pk|Netherlands81x81pk|Austria81x81pk|United Kingdom81x81pk|Israel81x81pk|Serbia81x81pk|Ukraine81x81pk|Hungary81x81pk|Romania81x81pk|Moldova81x81pk|Azerbaijan81x81pk|Norway81x81pk|Armenia81x81pk|Italy81x81pk|Finland81x81pk|Spain81x81pk|Belarus81x81pk|Latvia81x81pk|Bulgaria81x81pk|Belgium81x81pk|Russia81x81pk|Malta81x81pk|Estonia81x81pk|Germany81x81pk|Iceland81x81pk|France81x81pk|Greece81x81pk|Ireland81x81pk|Denmark81x81pk|Montenegro81x81pk|Slovenia81x81pk|Georgia81x81pk|Macedonia81x81pk|Cyprus81x81pk|Croatia81x81pk|Switzerland81x81pk|LithuaniaFrankrike8             2           2       11  14Litauen        1   3  6  5          1   1     17Moldova    2 168 12 1  4 24 336    4 3 5  7   71Finland3     4                  1 3  2       13Spania  6            2                       8Belgia57 1233 3 4   3  3  2  8 2  5 45 2     71Estland                6  10                  319Belarus      3 12  47 5        2    1  3 55   148Malta10  8 7  285 810610 175    55523 4  333  120Russland 5 4 10784  7  7 2681254  12216 1077106656 7174Tyskland  3 6 5          3                   1 18Armenia1       63 1      2 8 21   7     10    41Nederland 84 86   52  8  8    123 7 8  610 7 2 244114Romania 45 44     1066 1       7  6110  1      65Storbritannia 1        3      4     5     7  1    2 23Sverige   3   1   5 12  4  441  134  58 6   1 62Ungarn6387   2     2 310   6   412  2       410584Danmark 1011051281251066574127816210468101212712 101271271032281Island 6   2   6   4  5       68    1 4    5 47Aserbajdsjan2 7212 1251012108     71031251212 478122 12312 87612234Hellas12 101782  17 45871 6172104 6    68  41258 152Ukraina   5151010 7412121125 1012710811010 3 883  8 1012 10214Italia4 12 10  4  1   1  12   6 8   106  682106812 126Norge71226  6732822 381253817733710 4 1245484376191Georgia        7  310 10       5     5  2      850Irland 2   1                             2  5

 12 poeng i finalen 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen i finalen.
AntallMottakerland12 poeng 10Bulgaria, Georgia, Hellas, Israel, Litauen, Malta, Montenegro, Russland, Ungarn, Østerrike8Frankrike, Irland, Island, Italia, Nord-Makedonia, Serbia, Slovenia, Storbritannia5Armenia, Aserbajdsjan, Belarus, Kroatia, Moldova3Albania, Spania, SveitsDanmark, Finland, Sverige2Kypros, San MarinoEstland, Latvia1UkrainaNederlandTysklandRomaniaBelgiaNorge

 Hendelser 

Påstander om aserbajdsjansk stemmejuks 
miniatyr|Fərid Məmmədov og Aserbajdsjan kom på andreplass. Etter finalen kom det påstander om stemmejuks. 
Like før finalen publiserte det litauiske nettstedet 15min.lt et opptak med skjult kamera som hevdet å avsløre «representanter fra Aserbajdsjan» betale litauere for å stemme på Aserbajdsjan i telefonavstemningen. Representantene fikk samlet grupper på inntil ti personer, gjerne studenter, og forsynte dem med flere sim-kort og kontantkort, slik at de kunne stemme gjentatte ganger på Aserbajdsjan. Nettstedet hevdet dessuten at det samme organiserte jukset fant sted i opptil 15 land, blant annet Latvia, Estland, Belarus, Ukraina, Kroatia og Sveits. Aserbajdsjan fikk også flest 12-poengere i finalen, blant annet fra Litauen.

Påstandene og den tilsynelatende avslørende videoen fra Litauen gjorde at EBU ble nødt til å undersøke saken. Eurovision-sjef Jon Ola Sand presiserte at videoen kunne være falsk, og at den heller ikke beviste noen forbindelse mellom de «aserbajdsjanske representantene» og aserbajdsjansk tv, som var ansvarlig for landets bidrag i Eurovision Song Contest. Sand understreket samtidig at EBU har flere kontrollregimer på plass for å avsløre forsøk på stemmejuks – og at det skal «veldig mye mer til enn en håndfull studenter med kontantkort for å påvirke stemmefordelingen».

Senere bekreftet imidlertid EBU at det hadde blitt forsøkt å jukse under avstemningen, men at dette hadde blitt avslørt og stoppet av EBUs kontrollsystemer. Ifølge unionen var det heller ingen beviser for at noen av de deltakende kringkasterne var involvert i det mislykkede stemmejukset. Hendelsen gjorde at EBU innførte en ny regel fra og med 2014, som påla hver deltakende kringkaster et ansvar for å hindre juks og kampanjer. Blir disse reglene brutt, risikerer den ansvarlige kringkasteren en treårig utestengelse.

 Null poeng ga politiske virkninger 
miniatyr|Russlands deltaker Gina Garipova fikk ikke et eneste poeng fra Aserbajdsjan. Det fikk toppolitikere til å reagere.
Aserbajdsjan havnet også i søkelyset for andre omstendigheter under avstemningen. Årsaken var at Aserbajdsjan ikke ga noen poeng til Russland, til tross for at det russiske bidraget ble nummer to i den aserbajdsjanske telefonavstemningen. Dette skulle vise seg å få politiske konsekvenser, da Aserbajdsjans president, İlham Əliyev, krevde en granskning av resultatet. Den russiske utenriksministeren Sergej Lavrov kalte poengfordelingen «uhyrlig» og hevdet at resultatet var falskt. Sammen med sin aserbajdsjanske kollega, Elmar Mammadjarov, ville han koordinere en klage over resultatet. Den britiske deltakeren Bonnie Tyler hevdet samtidig at hun under avstemningen overhørte russere som klaget over at Aserbajdsjan ikke «ga oss de ti poengene vi betalte for».

EBU undersøkte de aserbajdsjanske poengene og kunne raskt konstatere at resultatet var korrekt. Russland hadde riktignok kommet på andreplass i Aserbajdsjans telefonavstemning, men den aserbajdsjanske fagjuryen hadde rangert det russiske bidraget så lavt at Russland havnet utenfor Aserbajdsjans samlede topp ti – og dermed ikke fikk noen poeng. Dette gjentok seg imidlertid ikke året etter – da ga Aserbajdsjan 12 poeng til Russland.

Parallelt med dette var et annet eks-sovjetisk land svært misfornøyd med poenggivingen. Belarus fikk nemlig ikke et eneste poeng fra sin nære allierte, Russland. Den russiske «avvisningen» ble møtt med vantro og harme i Belarus, og landets president Aleksandr Lukasjenko mente resultatet måtte være feil. EBU avviste at det var noen feil med de russiske poengene, og til slutt gikk president Lukasjenko ut og ba sine landsmenn om ikke å «ta resultatet fra konkurransen for alvorlig».

 Finlands kvinnekyss 
miniatyr|Finske Krista Siegfrids kysset en av sine kvinnelige korister.
Det finske bidraget skapte kontroverser i enkelte konservative land som overførte finalen. Under fremføringen av «Marry Me» ga vokalist Krista Siegfrids en av sine kvinnelige korister er stort kyss på munnen. Dette var en del av sceneshowet, og media omtalte kysset som Eurovisions første «lesbekyss». Siegfrids sa at kysset skulle oppmuntre Finland til å legalisere likekjønnede ekteskap – noe landet gjorde fire år senere.

Kysset var imidlertid ikke like populært i land som Tyrkia og Hellas. Tyrkia deltok ikke, men hadde i utgangspunktet planer om å sende konkurransen. Den tyrkiske kringkasteren TRT valgte til slutt ikke å sende finalen, noe enkelte medier mente kunne skyldes det finske kysset. TRT hevdet på sin side at årsaken var lave seertall i Tyrkia.  Da kinesisk fjernsyn, CCTV, senere sendte konkurransen i opptak, var det finske kysset redigert bort.

 Tilbakevendende artister  
 Artist Land Deltok i og    2007 Valentina Monetta  2012Nevena Božović  2007 (JESC)

 Kommentatorer og poengopplesere 
Landene som kringkastet finalen hadde kommentatorer som formidlet informasjon og hendelser direkte til seerne hjemme. Under er en alfabetisk oversikt over kommentatorer og poengopplesere under Eurovision Song Contest 2013:
LandKringkasterKommentatorPoengoppleserRTSH (TVSH) ARMTVSemifinalene: André og Arevik Udumjan (1TV)Finalen: Erik Antaranjan og Anna Avanesjan (1TV) İctimai Televiziya (İTV) BTRC (Belarus 1)Darja DomratsjevaVRT og RTBFAndré Vermeulen og Tom De Cock (Één),Maureen Louys og Jean-Louis Lahaye (La Une) BNT og  (BNT 1) DR (DR1) ERR (ETV) Yle og  (TV2), og  (Yle Fem) France TélévisionsSemifinalene:  og  (France Ô)Finalen:  og  (France 3) GPB (GPB TV1) ERT og  (NET og ERT HD) RTÉ (semfinalene på RTÉ Two og finalen på RTÉ One), og  (RTÉ Radio 1, sendte ikke semifinale 2)Nicky ByrneRÚV (Sjónvarpið) IBAIngen kommentator, undertekster på hebraisk og arabisk (Kanal 1) RaiSemifinalene:  (Rai 5)Finalen: ,  og  (Rai 2) HRT (semifinalene på HRT2, finalen på HRT1) RIK (RIK 1) LTV (alle sendinger) og  (finalen) (LTV1)AnmaryLRT (LRT) PBS og  (TVM) TRM (M1) RTCG og  (TVCG1) TROSJan Smit og  (Nederland 1) MRT (MRT1)NRKOlav Viksmo-Slettan (NRK1)ToojiTVR (TVR1) Pervyj kanal og  (Pervyj kanal) AlsouSMRTV og  (SMtv) RTSSemifinale 1:  (RTS 1), semifinale 2:  (RTS 1)Finalen:  (RTS 2) RTVSLO (semifinalene på SLO2, finalen på SLO1) TVE (La 1) BBCSemifinalene:  og  (BBC Three)Finalen: Graham Norton (BBC One) og  (BBC Radio 2) SRF, RTS og RSITysk:  (semfinalene på SRF zwei, finalen på SRF 1)Fransk:  og  (RTS Deux)Italiensk:  (RSI La 2, semifinale 2, og RSI La 1, finalen) SVT (SVT1)YohioARD (semifinalene på EinsFestival, finalen på Das Erste)LenaNTUTimur Mirosjnytsjenko og  (Første nasjonale tv-kanal)MTV (M1) ORF (ORF eins) 

 Kommentatorer for ikke-deltakende land 
LandKringkasterKommentatorerSBS og  (SBS ONE)BHRT (BHT1)Khabar og  (El Arna)CCTVIngen kommentator, sendt som redigerte opptak mellom 5. og 7. oktober 2013 (CCTV-15)RTPSílvia Alberto (RTP1)

 Se også 
 Junior Eurovision Song Contest 2013
 Tyrkvisjonens sangkonkurranse 2013

 Referanser 

 Eksterne lenker 


Kategori:Musikk i 2013
Kategori:2013 i Sverige
Kategori:Eurovision Song Contest 2013